recursal/SuperWikiNEXT-32B huggingface dataset:
**বিসিপিএল** (BCPL বা Basic Combined Programming Language) একটি প্রোগ্রামিং ভাষা। মার্টিন রিচার্ড্‌স ক্যামব্রিজ বিশ্ববিদ্যালয়ে ১৯৬৬ সালে এটি ডিজাইন করেন।

বিসিপিএল মূলত অন্যান্য ভাষার জন্য কম্পাইলার তৈরি করার জন্য সৃষ্টি করা হয়েছিল; এখন আর এটি ব্যবহার করা হয় না। ডেনিস রিচির জনপ্রিয় সি প্রোগ্রামিং ভাষা বিসিপিএল-এরই উত্তরসূরী। বিসিপিএল-এই প্রথম দ্বিতীয় বন্ধনী (Curly bracket) ব্যবহৃত হয়। এর আগে একই কাজের জন্য $( ও $) ব্যবহার করা হত।

ভাষাটি পরিচ্ছন্ন, শক্তিশালী ও বহনযোগ্য। তাই এটির জন্য খুব সহজেই ছোট ও সরল কম্পাইলার লেখা যেত। বলা হয় এর কিছু কিছু কম্পাইলার মাত্র ১৬ কিলোবাইট আকারের ছিল। রিচার্ডস নিজে বিসিপিএল ভাষাতেই ভাষাটির জন্য একটি কম্পাইলার লেখেন এবং এটি সহজেই বহনযোগ্য ছিল সিস্টেম বুট প্রোগ্রাম লেখার জন্য বিসিপিএল কম্পাইলার তাই একটি জনপ্রিয় পছন্দ ছিল। কম্পাইলারটি বহনযোগ্য হবার পেছনে কারণ ছিল এর গঠন। এর সম্মুখ ভাগ সোর্স কোড পার্স করত এবং একটি ভার্চুয়াল মেশিনের জন্য ও-কোড তৈরি করত। আর পেছনের ভাগ ও-কোডটি ইনপুট নিয়ে লক্ষ্য যন্ত্রের জন্য যান্ত্রিক কোড তৈরি করত। নতুন স্থাপত্যের মেশিনের জন্য কম্পাইলারটির মাত্র ১/৫ অংশে পরিবর্তন করার দরকার পড়ত, যা ২ থেকে ৫ মাসেই করা যেত। প্যাসকাল ও জাভাতেও পরবর্তীকালে এই কৌশল প্রয়োগ করা হয়, কিন্তু বিসিপিএল কম্পাইলারই ছিল ভার্চুয়াল মেশিন ব্যবহারকারী প্রথম কম্পাইলার।

বিসিপিএল-এর দর্শন *BCPL, the language and its compiler* বইতে এভাবে দেয়া আছে: 

*The philosophy of BCPL is not one of the tyrant who thinks he knows best and lays down the law on what is and what is not allowed; rather, BCPL acts more as a servant offering his services to the best of his ability without complaint, even when confronted with apparent nonsense. The programmer is always assumed to know what he is doing and is not hemmed in by petty restrictions.*
বিসিপিএল-এর ডিজাইন দর্শন বি প্রোগ্রামিং ভাষা ও পরবর্তীকালে এর সূত্র ধরে সি প্রোগ্রামিং ভাষা-র ওপর বড় প্রভাব ফেলে।

তথ্যসূত্র
---------

* Martin Richards, *The BCPL Reference Manual* (Memorandum M-352, Project MAC, Cambridge, July, 1967)
* Martin Richards, *BCPL - a tool for compiler writing and systems programming* (**Proceedings of the Spring Joint Computer Conference**, Vol 34, pp 557–566, 1969)
* Martin Richards, Arthur Evans, Robert F. Mabee, *The BCPL Reference Manual* (MAC TR-141, Project MAC, Cambridge, 1974)
* Martin Richards, C. Whitby-Strevens, *BCPL, the language and its compiler* (Cambridge University Press, 1980) আইএসবিএন ০-৫২১-২৮৬৮১-৬

বহিঃসংযোগ
---------

* Martin Richards' BCPL distribution
* Martin Richards's BCPL Reference Manual by Dennis M. Ritchie also includes some fascinating commentary from him about BCPL's influence on C
* BCPL entry in the Jargon File
* HTML formatter (syntax coloring) for BCPL[*স্থায়ীভাবে অকার্যকর সংযোগ*]  (Example formatted program[*স্থায়ীভাবে অকার্যকর সংযোগ*])
**সর্প দ্বীপ** বা **জেমিনি দ্বীপ** (ইউক্রেনীয়: острів Змії́ний, রোমানীকৃত: *ostriv Zmiinyi*; রোমানীয়: Insula Șerpilor; রুশ: Змеиный, প্রতিবর্ণী. **Zmeinyy**) ইউক্রেনের একটি দ্বীপ। এটি দানিউব বদ্বীপের কাছাকাছি কৃষ্ণ সাগরে অবস্থিত একটি দ্বীপ। এটি ইউক্রেনীয় আঞ্চলিক জলসীমার সীমানা নির্ধারণে একটি গুরুত্বপূর্ণ দ্বীপ।

এই দ্বীপটি ধ্রুপদী কাল থেকে পরিচিত, এবং সেই যুগে এখানে অ্যাকিলিসের একটি গ্রিক মন্দির ছিল। বর্তমানে এটি ইউক্রেনের ওডেসা ওব্লাস্টের অংশ।

দ্বীপটিতে কিছু লোক বসবাস করে, ২০১২ সালে এখানে ৩০ জনেরও কম লোক বাস করত বলে জানা যায়। ২০০৭ সালের ফেব্রুয়ারি মাসে এখানে *বাইল* নামে একটি গ্রাম প্রতিষ্ঠা করা হয়, যার উদ্দেশ্য ছিল জনবসতিপূর্ণ স্থান হিসেবে দ্বীপটির মর্যাদা সুসংহত করা। ২০০৪ থেকে ২০০৯ সাল পর্যন্ত রোমানিয়া এবং ইউক্রেনের মধ্যে সীমান্ত বিরোধের সময় এই গ্রাম প্রতিষ্ঠার ঘটনা ঘটে। সেই সময় সময় রোমানিয়া দ্বীপটির কারিগরি সংজ্ঞা এবং এর চারপাশের সীমানা নিয়ে বিরোধ করেছিল। ২০০৯ সালে আন্তর্জাতিক আদালত সর্প দ্বীপের চারপাশের মহীসোপানের সীমানা নির্ধারণ করে। তারা রোমানিয়াকে বিতর্কিত সামুদ্রিক অঞ্চলের প্রায় ৮০% প্রদান করে।

২০২২ সালের ২৪ ফেব্রুয়ারি, রুশ নৌবাহিনীর দুটি যুদ্ধজাহাজ হামলা চালিয়ে সর্প দ্বীপ দখল করে নেয়। এরপর থেকে ইউক্রেন দ্বীপটিতে ব্যাপকভাবে বোমাবর্ষণ করে। ২০২২ সালের ৩০ শে জুন, ইউক্রেন ঘোষণা করে যে তারা রুশ বাহিনীকে তাড়িয়ে দ্বীপটি পুনঃআয়ত্বে নিয়েছে; তবে রাশিয়া এই পিছু হটাকে "শুভেচ্ছার নিদর্শন" হিসেবে অভিহিত করে।

তথ্যসূত্র
---------

1. ↑  "সর্প দ্বীপ থেকে সৈন্য সরল"। *দৈনিক জনকণ্ঠ*। ৩০ জুন ২০২২।
2. ↑  "ইউক্রেনের স্নেক দ্বীপ থেকে সেনা প্রত্যাহার করে নিল রাশিয়া"। *dhakapost.com*। সংগ্রহের তারিখ ১৭ জুলাই ২০২২।
**রবিউদ্দিন আহমদ** (১৯২৪ - ৫ মে ১৯৭৬) ছিলেন বাংলার এমন এক রাজনৈতিক ও সাংস্কৃতিক ব্যক্তিত্ব যিনি সারাজীবন সাম্প্রদায়িকতার বিরুদ্ধে সংগ্রাম করে গেছেন। সেইসঙ্গে বাংলা ভাষার অধ্যাপনা, সম্পাদনা ও অনুবাদক ছিলেন তিনি।

জন্ম ও প্রারম্ভিক জীবন
----------------------

রবিউদ্দিন আহমদের জন্ম  ব্রিটিশ ভারতের অধুনা  পশ্চিমবঙ্গের হুগলি জেলার খানাকুল ২ সমষ্টি উন্নয়ন ব্লকের  অন্তর্গত নতিবপুর গ্রামে। পিতা বজলুল হক ছিলেন আকুনি বি জি বিহারীলাল ইন্সটিটিউশনের প্রধান শিক্ষক। রবিউদ্দিনের বিদ্যালয়ের পড়াশোনা পিতার স্কুলেই। ম্যাট্রিক পাশের পর তিনি কলকাতার সিটি কলেজ ভর্তি হন এবং সেখান থেকেই  কলকাতা বিশ্ববিদ্যালয়ের  স্নাতক হন।

কর্মজীবন
--------

  

কাজী নজরুল ইসলাম, হুমায়ুন কবির এবং আবদুল ওদুদ সঙ্গে মিলে *সঙ্কল্প* নামের পত্রিকার সম্পাদনা করেন। এছাড়াও তিনি নারায়ণ চৌধুরী, কাজী আবদুল ওদুদ প্রভৃতির সঙ্গে *তরুণপত্র* নামের একটি পত্রিকা প্রকাশ করেন। ১৯৪৬ খ্রিস্টাব্দে কলকাতায়  দাঙ্গা ও গণহত্যার সময় তিনি পার্ক সার্কাস অঞ্চলের প্রগতিশীল মুসলমান ও হিন্দুদের সঙ্গে মিশে *ক্যালকাটা সেন্টার ফর কমিউন্যাল হারমনি* সংগঠিত করেন। ১৯৫০ খ্রিস্টাব্দে ডাঃ গনি প্রভৃতির সঙ্গে মিলে প্রতিষ্ঠা করেন ইসলামিয়া হাসপাতাল।  কবি কাজী নজরুল ইসলাম ও কবি পত্নী প্রমিলার চিকিৎসার জন্য ১৯৫৩ খ্রিস্টাব্দে কাজী আবদুল ওদুদ ও তার প্রচেষ্টায় 'নজরুল নিরাময় সমিতি' গঠিত হলে তাদের বিদেশে পাঠানোর ব্যবস্থা ও দায়িত্ব গ্রহণ করেন। তার ভাই রফিকউদ্দিন আহমদ তাদের নিয়ে ১৯৫৩ খ্রিস্টাব্দে ১০ মে সমুদ্রপথে প্রথমে ইংল্যান্ডে রওয়ানা দেন। সেখানকার মেডিক্যাল বোর্ড কবির মস্তিষ্কজনিত দুরারোগ্য ব্যাধি জানার পর ৭ ডিসেম্বর ভিয়েনা পাঠানোর ব্যবস্থা করেন। কিন্তু নিরাময়ের আশা না থাকায় কবিকে বিমানে দেশে ফিরিয়ে আনা হয়।  নজরুলের ফেরার পর রবিউদ্দিন ইতালি যান। সেখানে ড.জুসেপ্পে তুচ্চি'র কাছে তিন মাসে  ইতালীয় ভাষা শিখে  রোম বিশ্ববিদ্যালয়ে বাংলা বিভাগ খোলার উদ্যোগ নেন। ইতিমধ্যে ১৯৫৩-৫৪ খ্রিস্টাব্দে সতেরটি দেশের মধ্যে চলচ্চিত্র প্রতিযোগিতায় প্রথম হয়ে বৃত্তি লাভ করেন। সেখান চলচ্চিত্র বিষয়ে ডিপ্লোমা লাভের পর বেশ কয়েকটি চলচ্চিত্রে কাজ করেন। দীর্ঘদিন রবিউদ্দিন রোম ও মিলানে বাংলা ভাষার অধ্যাপক ছিলেন। রবীন্দ্রনাথ ও নজরুলের বেশ কয়েকটি কবিতা ইতালীয় ভাষায় অনুবাদ করেন। রোমে ওরিয়েন্টাল মিউজিক একাডেমি খোলেন। এছাড়াও তিনি সেখানে ভারত-ইতালি মৈত্রী সমিতির প্রতিষ্ঠাতা-সম্পাদক ছিলেন।

রামমোহন ও দারাশিকোর ধর্ম-সমন্বের আদর্শে বিশ্বাসী রবিউদ্দিন দেশে ফেরার পর ১৯৭৬ খ্রিস্টাব্দে বেদ, উপনিষদের অনুবাদের কথা ও তার নিজস্ব অসাম্প্র দায়িক মতবাদ নানা বক্তব্যে তুলে ধরেছিলেন। 

রবিউদ্দিন আহমদ ১৯৭৬ খ্রিস্টাব্দের ৫ মে প্রয়াত হন।

তথ্যসূত্র
---------

1. 1 2  বসু, অঞ্জলি (আগস্ট ২০১৬)। বসু, অঞ্জলি; সেনগুপ্ত, সুবোধচন্দ্র, সম্পাদকগণ। *সংসদ বাঙালি চরিতাভিধান*। **১** (পঞ্চম সংস্করণ, তৃতীয় মুদ্রণ সংস্করণ)। কলকাতা: সাহিত্য সংসদ। পৃষ্ঠা ৬২৩। আইএসবিএন 978-81-7955-135-6।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  "কবি নজরুল-প্রমীলার চিকিৎসা"। সংগ্রহের তারিখ ২০২৩-০৫-১৫।
**বিসর্জন** রবীন্দ্রনাথ ঠাকুরের একটি কাব্যনাট্য। নাটকটি শুধু জীবপ্রেম ও মানবপ্রেমের শ্রেষ্ঠ নিদর্শনই নয় বরং ধর্মীয় কুসংস্কার ও গোঁড়ামির ফলে মানবপ্রেম‌ের যে সংকটময় মুহূর্ত রবীন্দ্রনাথ সেটি এখানে কুযুক্তির সঙ্গে যুক্তিবাদিতার চিরন্তন দ্বন্দ্বের মাধ্যমে রূপায়িত করেছেন।

কাহিনী-সংক্ষেপ
--------------

বিসর্জন নাটকের আখ্যান ত্রিপুরার রাজ পরিবারকে কেন্দ্র করে। সন্তানহীন রাজমহিষীর সন্তান আকাঙ্খা, দেবীর নিকট সন্তান প্রার্থনা এবং পুরোহিত রঘুপতির ষড়যন্ত্র উদ্ভাবন এবং তাতে রাজার কনিষ্ঠ ভ্রাতার যোগদান এসবই কাহিনীর দৃশ্যপট। শেষে অন্ধ ধর্মবিশ্বাস ও কুসংস্কারের রক্তপিপাসার প্রতি জয়সিংহের আত্মোৎসর্গের মাধ্যমে নাটকের সমাপ্তি। 

নাটকটির কাহিনীর উপাদান রাজর্ষি উপন্যাসেরই। ভিখারিণী অপর্ণা নাটকের নতুন আবিষ্কার।

তথ্যসূত্র
---------

1. ↑  মাহবুবুল আলম (জানুয়ারি ২০১৮)। *বাংলা সাহিত্যের ইতিহাস* (১৮শ সংস্করণ)। খান ব্রাদার্স অ্যান্ড কোম্পানি। পৃষ্ঠা ৬৪৬। আইএসবিএন 9844080509।
2. ↑  "ধর্মীয় উগ্রবাদ ও নাট্যকার রবীন্দ্রনাথ"। ৫ জুন ২০২০। সংগ্রহের তারিখ ১ এপ্রিল ২০২২।

বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***বিসর্জন***
**তুঁত রেশম** বা **বোমবিক্স মোরি** (ইংরেজি: *Bombyx mori*) আর্থ্রোপোডা পর্বের অন্তর্ভুক্ত ইনসেক্টা শ্রেণীর লেপিডটেরা বর্গের পতঙ্গ। রেশম পোকার ইংরেজি সাধারণ নাম সিল্ক ওর্য়াম (*Silk Worm*) তবে এই প্রজাতির রেশম পোকার প্রধান খাদ্য তুঁত গাছের পাতা বলে এদেরকে **তুঁত রেশম** পোকা বা *Mulerry Silkworm* বলে।

তুঁতজাত রেশম পোকার জীবন চক্র
----------------------------

রেশম পোকার জীবনে চারটি পর্যায়। তা হল ডিম, শূককীট, মূককীট ও পূর্ণাঙ্গ পোকা। পূর্ণাঙ্গ পোকার নাম মথ। পোকারা নিশাচর অর্থাৎ রাতের বেলায় চলাফেরা করে। পোকার রঙ উজ্জ্বল নয়। স্ত্রী মথ পাতা বা কাগজের উপর চরে বেড়ায়।

পুরুষ(উপরে) এবং স্ত্রী(নিচে) মথের মিলন
### নিষিক্তকরণ

দেহের অভ্যন্তরে নিষিক্তকরণ সংঘটিত হয়। কোকুন থেকে পূর্ণাঙ্গ মথ বের হওয়ার সাথে সাথে পুরুষ মথ স্ত্রী মথের সাথে মিলিত হয় এবং এদের মিলনকাল কমবেশি ২ থেকে ৩ ঘণ্টা এবং মিলন প্রক্রিয়া সম্পন্ন করার পর সাধারণত পুরুষ মথ মারা যায়।

### ডিম পাড়া

মিলনের পরপরই স্ত্রী মথ কাগজ বা পাতায় ডিম পাড়া শুরু করে এবং স্ত্রী মথ সাধারণত ৪০০-৫০০ শ ডিম পাড়ে। ডিমের রঙ ফ্যাকাশে হলুদ।

### ডিম ফোটা

প্রায় ১০ দিন পর ডিম ফুটে শূককীট বের হয়। শূককীট দুষ্টু ছেলের মত চঞ্চল। সে বেজায় ছুটোছুটি করে আর গ্রোগাসে গিলতে থাকে। তুঁত গাছের পাতা কুচি কুচি করে কেটে এদের খেতে দিতে হয়।

### খোলস উন্মোচন

শূককীট কয়দিন পর পর চারবার খোলস বদলায়। খোলস বদলানোকে মোল্টিং বলে। মোল্টিং অর্থ ত্বক পরিবর্তন। শূককীট বড় হলে বাদামী লাল রঙের দেখায়। শূককীট চতুর্থবার খোলস বদলানোর পর মূককীটে পরিণত হতে শুরু করে।

### পিউপা

এ সময় এদের খাওয়া বন্ধ হয়ে যায়। শূককীট, মূককীটকে যে বাঁশের ডালায় গালা হয় তার নাম চন্দ্রকী। চন্দ্রকীতে অনেকগুলো কুঠুরি থাকে।

### কোকুন

শূককীট দেহের ভিতরে একটি লম্বা রেশম গ্রন্থি থাকে। গ্রন্থিতে থাকে এক প্রকার রস। নালী দিয়ে এ রস মুখের বাইরে আসে। নালীর নাম স্পিনারেট (Spinneret)। বাতাসের সংস্পর্শে রস শক্ত হয়ে যায়। মূককীট মিনিটে ৬৫ বার মুখ ঘুরিয়ে রস দিয়ে দেহের চারপাশে আবরণ তৈরি করে। এই রসকে সাধারণ কথায় মুখের লালা বলে। আবরণসহ মূককীটকে গুটি বলে। গুটির ইংরেজি নাম কুকুন (Cocoon)। গুটির মধ্যে মুককীটের অদ্ভুত রূপান্তর ঘটে। এই পরিবর্তনকে মেটামরফসিস (Metamorphosis) বলে। মূককীট পরিবর্তিত হয়ে সুন্দর মথের রূপ ধারণ করে।

### পূর্ণাঙ্গ মথের আবির্ভাব

পিউপা দশায় পর্যায়ক্রমিক পরিবর্তনের ফলে উদরীয় ক্ষণপদ আস্তে আস্তে বিলুপ্ত হবার সাথে দু’জোড়া পাখা তৈরি হয় এবং শেষ পর্যন্ত ইহা পূর্ণাঙ্গ মথে পরিণত হয়। মথই রেশম পোকার পূর্ণাঙ্গ অবস্থা।

তথ্যসূত্র
---------

1. ↑  হরি, পীযূষ কান্তি। *প্রাণিবিজ্ঞান অভিধান*। কবির পাবলিকেশন্স।
2. ↑  সরকার, উত্তম কুমার। *অর্থনৈতিক প্রাণিবিজ্ঞান*। বাংলা একাডেমি।
3. ↑  হোসেন, ড. মোঃ আলতাফ। *ফলিত প্রাণিবিজ্ঞান - চাষ ও খামার ব্যবস্থাপনা*। ঢাকা: মল্লিক ব্রাদার্স।
বার্লিন একাডেমির ২০০ তম বার্ষিকী, ১৯০০
**বিদ্বৎসমাজ** বা **বিদ্বৎসমিতি** বলতে জ্ঞানের কোনও শাখা, উচ্চশিক্ষাপীঠে অধীত কোনও বিষয়, কোনও পেশা কিংবা পরস্পর সম্পর্কিত একাধিক জ্ঞানের শাখার গুচ্ছ (যেমন বিজ্ঞান বা শিল্পকলা) নিয়ে গবেষণাকে অগ্রসর করার লক্ষ্যে সংগঠিত একটি (সাধারণত) বেসরকারী সংগঠনকে বোঝায়। এগুলির সদস্যপদ সবার জন্য উন্মুক্ত হতে পারে, কিংবা নির্দিষ্টি কোনও যোগ্যতার অধিকারী হলেই সদস্যপদ দেওয়া হতে পারে, অথবা নির্বাচনের মাধ্যমে সদস্যপদ প্রদান করা হতে পারে। সদস্যদেরকে বিদ্বৎসমাজের সভ্য বা ইংরেজি পরিভাষায় "ফেলো" বলা হয়।

বেশিরভাগ বিদ্বৎসমাজই অলাভজনক প্রতিষ্ঠান হয়ে থাকে। অনেকগুলিই পেশাদারী সংগঠন। বিদ্বৎসমাজের সদস্যরা নিয়মিতভাবে সম্মেলনের আয়োজন করেন যেখানে তারা গবেষণালব্ধ নতুন নতুন ফলাফল উপস্থাপন করেন ও এগুলি নিয়ে আলোচনা করেন। এছাড়া বিদ্বৎসমাজগুলি গবেষণা সাময়িকী (জার্নাল) প্রকাশনা ও আর্থিক পৃষ্ঠপোষকতার সাথে জড়িত থাকে। কিছু কিছু বিদ্বৎসমাজ পেশাদারী নিয়ন্ত্রক সংস্থা হিসেবে কাজ করে এবং জনস্বার্থে তাদের সদস্যদের কর্মকাণ্ড যেন নির্দিষ্ট বিধিমাফিক হয়, তা নিশ্চিত করে।

তথ্যসূত্র
---------

1. ↑  "The Environmental Studies Association of Canada - What is a Learned Society?"। ২৯ মে ২০১৩ তারিখে মূল থেকে আর্কাইভ করা। সংগ্রহের তারিখ ১০ মে ২০১৩।
2. ↑  "Learned societies & academies"। ৩ জুন ২০১৪ তারিখে মূল থেকে আর্কাইভ করা। সংগ্রহের তারিখ ১০ মে ২০১৩।
**কামিলা বেল** (ইংরেজি: Camilla Belle) (জন্ম: ২ অক্টোবর, ১৯৮৬) একজন মার্কিন অভিনেত্রী। তার উল্লেখযোগ্য কাজের মধ্যে আছে, *দ্য লস্ট ওয়ার্ল্ড: জুরাসিক পার্ক*, *হোয়েন আ স্ট্রেঞ্জার কল্‌স*, *১০,০০০ বিসি*, *দ্য কুইট*, এবং *পুশ*।

প্রাথমিক জীবন
-------------

কামিলা বেলের জন্ম ক্যালিফোর্নিয়ার লস অ্যাঞ্জেলসে। তার পুরো নাম, কামিলা বেল রুথ। তার মা ক্রিস্টিনা রুথ ছিলেন একজন ব্রাজিলীয় ফ্যাশন ডিজাইনার, এবং বাবা জ্যাক রুথ একটি নির্মাণ প্রতিষ্ঠানের প্রধান ছিলেন। বেল কঠোর রোমান ক্যাথলিক পরিবেশে বড় হয়ে উঠেছেন। তিনি প্রথম পড়াশোনা করেন সেইন্ট পল’স ক্যাথলিক এলিমেন্টারি স্কুলে, এবং পরবর্তীতে লস অ্যাঞ্জেলসেই অবস্থিত মার্লবোরো স্কুলে। এটি ছিলো একটি ছাত্রী বিদ্যালয়।

পেশাজীবন
--------

পাঁচ বছর বয়সে তিনি এনবিসি টেলিভিশনের একটি থ্রিলার চলচ্চিত্রে অভিনয় করেন। চলচ্চিত্রটির নাম ছিলো *ট্র্যাপড বিনিথ দ্য আর্থ*। অভিনয় পেশাজীবনে তার যাত্রা শুরু *আ লিটল প্রিন্সেস* চলচ্চিত্রে একটি ছোট ভূমিকায় অভিনয়ের মাধ্যমে। নাম ভূমিকায় তিনি প্রথম অভিনয় করেন ২০০০ সালের চলচ্চিত্র *রিপ গার্লস*-এ। এটি ছিলো ডিজনি চ্যানেলের একটি চলচ্চিত্র। কিছুদিন বিরতি নিয়ে তিনি আবার চলচ্চিত্রে ফিরে আসেন। এবার তিনি *হোয়েন আ স্ট্রেঞ্জার কল্‌স* চলচ্চিত্রে নাম ভূমিকায় অভিনয় করেন। এরপর তিনি রোলান্ড এমেরিশ পরিচালিত ব্লকবাস্টার চলচ্চিত্র *১০,০০০ বিসি*-এ অভিনয় করেন। এই চলচ্চিত্রের কাহিনী গড়ে উঠেছে প্রাচীন যুগের মানুষকে নিয়ে। এরপর বেলের সবচেয়ে বড় চলচ্চিত্র ছিলো *পুশ* চলচ্চিত্রে কিরা হোলিস চরিত্রে অভিনয়। চলচ্চিত্রটি ছিলো একটি বিজ্ঞানকল্পকাহিনী ভিত্তিক থ্রিলার।

ব্যক্তিগত জীবন
--------------

বেল তার ব্রাজিলীয় জাতীগোষ্ঠীয় ধাঁচের জন্য গর্বিত, এবং তিনি ব্রাজিলকে তার বিশ্বের সবচেয়ে প্রিয় স্থান হিসেবে উল্লেখ করেছেন। তিনি তার অনর্গল পর্তুগীজ বলার দক্ষতা প্রকাশ করেছেন তার অভিনীত চলচ্চিত্র *জিমি কিমেল লাইভ*-এ।

২০০৮ সালের সেপ্টেম্বর মাসে বেল জো জোন্সের সাথে প্রেম শুরু করেন। মিউজিক ভিডিও *লাভবাগ*-এ অংশ নেওয়ার সময় তাদের পরিচয় হয়। জুলাই ২০০৯-এ একটি সূত্র প্রকাশ করে যে, তাদের দুজনের সম্পর্ক ভেঙ্গে গেছে, এবং তাদের ভাষ্য হচ্ছে, "তাঁরা একে অপরের প্রতি দায়িত্বশীল, এবং তাঁরা পরস্পরের বন্ধু থাকবেন।"

তথ্যসূত্র
---------

1. 1 2  "Camilla Belle: Biography"। *tv.com*। ২০১২-০৩-২৫ তারিখে মূল থেকে আর্কাইভ করা। সংগ্রহের তারিখ ২০০৯-০৪-১৪।
2. ↑  "Camilla Belle Biography and Facts"। ৩ মার্চ ২০০০ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১০।
3. ↑  "Video Clip of Camilla Belle in *Push*"। ৫ জুন ২০০৯ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১০।
4. ↑  "10.000 BC"। ২৩ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১০।  অজানা প্যারামিটার `|1=` উপেক্ষা করা হয়েছে (সাহায্য)
5. ↑  "It's Official: Joe Jonas and Camilla Belle Have Split"। people.com। ২০০৯-০৭-২৭। সংগ্রহের তারিখ ১২ ফেব্রুয়ারি ২০১০।
6. ↑  "Joe Jonas and Camilla Belle call it quits"। ২৭ জুলাই ২০০৯। সংগ্রহের তারিখ ২০০৯-০৭-২৮।

বহিঃসংযোগ
---------


উইকিমিডিয়া কমন্সে **কামিলা বেল** সংক্রান্ত মিডিয়া রয়েছে।

* অলমুভিতে কামিলা বেল
* ইন্টারনেট মুভি ডেটাবেজে কামিলা বেল (ইংরেজি)
**কামিনীকুমার ঘোষ** (১ জানুয়ারি, ১৮৮৮ - ২৪ এপ্রিল, ১৯৭১) যিনি **রায় সাহেব** নামে পরিচিত, একজন বাঙালি সমাজসেবক, শিক্ষাবিদ এবং ব্রিটিশ বিরোধী আন্দোলনের একজন সক্রিয় নেতা, চট্টগ্রামের শিক্ষা বিস্তারে যার অবদান চির স্মরণীয়।

প্রারম্ভিক জীবন
---------------

কামিনীকুমার ঘোষ ১৮৮৮ সালের ১লা জানুয়ারি চট্টগ্রামের সাতকানিয়া উপজেলার কাঞ্চনা ইউনিয়নে জন্ম গ্রহণ করেন। ১৯০৬ সালে এন্ট্রান্স বা প্রবেশিকা পরীক্ষায় তিনি বৃত্তিসহ প্রথম বিভাগে উত্তীর্ণ হন। তিনি ১৯০৮ এ উচ্চ মাধ্যমিক এবং ১৯১০ সালে গণিতে অনার্স পাশ করেন। ১৯১২ সালে কলকাতার প্রেসিডেন্সী কলেজ থেকে আইন বিষয়ে বৃত্তিসহ উত্তীর্ণ হন। ১৯১৩ সালে কলকাতা থেকে ফিরে তিনি তার চাচা বঙ্গচন্দ্র ঘোষের সাথে আইন পেশায় নিযুক্ত হন। তিনি বিয়ে করেছিলেন বাশখালী উপজেলার পালেগ্রাম চৌধুরীবাড়ীর কন্যা শৈলবালাকে। ব্যক্তিগত ভাবে তিনি ১১ সন্তানের জনক ছিলেন।

১৯২১ সালে তিনি মহাত্মা গান্ধীর ভারত শাসন আন্দোলনের ডাকে সাড়া দিয়ে তিনি আইন পেশা ছেড়ে দেন এবং আন্দোলনে সর্বাত্মক ভাবে জড়িয়ে যান। অনেকের মতে তিনি ছিলেন চট্টগ্রামের দক্ষিণাঞ্চলের আন্দোলনের অন্যতম নায়ক।

সমাজসেবা এবং শিক্ষা বিস্তার
---------------------------

১৯২২ সালে তিনি তৎকালীন কাঞ্চনা, ডলুকূল, আমিলাইষ ইউনিয়নের চেয়ারম্যান হন। এলাকাবাসীর স্বাস্থ্যসেবার জন্য হাসপাতাল গড়ে তুলেন। সাতকানিয়া-বাশঁখালী এডুকেশন সোসাইটি গঠন করে তিনি গ্রামে গ্রামে প্রাথমিক বিদ্যালয় স্থাপনের উদ্যোগ নেন। ১৯২৯ সালে সঙ্গীদের সহযোগীতায় তিনি স্থাপন করেছিলেন আমিলাইষ-কাঞ্চনা বঙ্গচন্দ্র ঘোষ ইনস্টিটিউট। এটি চট্টগ্রামের ঐতিহ্যবাহী শিক্ষাপ্রতিষ্ঠান হিসেবে স্বীকৃতি লাভ করে।

১৯৪৮ সালে প্রতিষ্ঠিত সাতকানিয়া সরকারি কলেজের অন্যতম প্রতিষ্ঠাতা এবং প্রতিষ্ঠাতা অধ্যক্ষ ছিলেন কামিনীকুমার। যা এখন চট্টগ্রামের একটি স্বনামধন্য সরকারি শিক্ষাপ্রতিষ্ঠান।

কর্ম জীবন
---------

কামিনীর সমাজসেবামূলক ও শিক্ষা প্রসারণমূলক কর্মকান্ডের জন্য ব্রিটিশ সরকার তাকে **রায় সাহেব** খেতাবে ভূষিত করেন। তিনি ২৮ বছর চট্টগ্রামের জেলা পরিষদের সদস্য এবং সাত বছর সভাপতি ছিলেন। ১৬ বছর তিনি চট্টগ্রাম জেলা স্কুল বোর্ডের সদস্য, কাঞ্চনা ইউনিয়নের নির্বাচিত প্রেসিডেন্ট, বেঞ্চ কোর্টের সভাপতিসহ বিভিন্ন গুরুদায়িত্ব পালন করেছেন।

মৃত্যু
------

বাংলাদেশের মুক্তিযুদ্ধের সময় ১৯৭১ সালের ২৪ই এপ্রিল শনিবার বেলা ১২টায় পাকিস্তানি সামরিক বাহিনী দোহাজারী ক্যাম্প থেকে কাঞ্চনায় আক্রমণ চালায়। হানাদার বাহিনী কামিনীকুমারের বাড়িতে আক্রমণ করলে বাড়ীর লোকজন বৃদ্ধ কামিনীকুমারকে বাড়ীর শৌচাগারে লুকিয়ে রাখে, পরবর্তীতে কামিনীকুমার শৌচাগার থেকে বেড়িয়ে বাড়ীতে যাওয়ার পথে এক রাজাকার তাকে শনাক্ত করে এবং হানাদার বাহিনী গুলি করে তাকে হত্যা করে।

তথ্যসূত্র
---------

1. ↑  "প্রখ্যাত ব্যক্তিত্ব"। *জাতীয় তথ্য বাতায়ন*। ৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২১।
2. ↑  "প্রাক্তন অধ্যক্ষবৃন্দ"। *www.satkaniagovtcollege.edu.bd*। ১৭ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "শহীদ বুদ্ধিজীবি কামিনী কুমার ঘোষকে চিরস্মরণীয় রাখতে সব রকমের উদ্যোগ নেওয়া হবে,ড.আবু রেজা নদভী এমপি"। দুর্জয় বাংলা। ১৭ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও দেখুন
---------

* আবুল ফজল
**চায়না নর্থ ইন্ডাস্ট্রিজ গ্রুপ কর্পোরেশন লিমিটেড**, আন্তর্জাতিকভাবে **নরিনকো গ্রুপ** (নর্থ ইন্ডাস্ট্রিজ কর্পোরেশন) এবং চীনে **চায়না অর্ডন্যান্স ইন্ডাস্ট্রিজ গ্রুপ কর্পোরেশন লিমিটেড** (চীনা: 中国兵器工业集团有限公司) নামে পরিচিত চীনের একটি রাষ্ট্রীয় মালিকানাধীন প্রতিরক্ষা কর্পোরেশন যা বিভিন্ন ধরনের বাণিজ্যিক এবং সামরিক পণ্য উৎপাদন করে থাকে। নরিনকো গ্রুপ বিশ্বের অন্যতম বড় প্রতিরক্ষা ঠিকাদারী প্রতিষ্ঠান হিসেবে পরিচিত।

কোম্পানিটির সহযোগি প্রতিষ্ঠান, চায়না নর্থ ইন্ডাস্ট্রিজ কর্পোরেশন (চীনা: 中国北方工业有限公司), অথবা সাধারণভাবে নরিনকো, নরিনকো গ্রুপের পণ্য আন্তর্জাতিকভাবে বাজারজাত করে থাকে এবং দেশীয় বেসামরিক নির্মাণ ও সামরিক প্রতিরক্ষা প্রকল্পের সাথে জড়িত।

ইতিহাস
------

১৯৮০ সালে চীনের স্টেট কাউন্সিলের অনুমোদন নিয়ে প্রতিষ্ঠিত নরিনকো একটি এন্টারপ্রাইজ গ্রুপ যা পণ্য এবং মূলধন উভয় ক্ষেত্রেই গবেষণা ও উন্নয়ন, উত্পাদন, বিপণন এবং পরিষেবা দিয়ে থাকে। নরিনকো প্রধানত প্রতিরক্ষা পণ্য, পেট্রোলিয়াম ও খনিজ সম্পদ উন্নয়ন, আন্তর্জাতিক প্রকৌশল চুক্তি, অপট্রোনিক পণ্য, বেসামরিক বিস্ফোরক এবং রাসায়নিক পণ্য, ক্রীড়া অস্ত্র ও সরঞ্জাম, যানবাহন এবং লজিস্টিক অপারেশন ইত্যাদি নিয়ে কাজ করে থাকে। নরিনকো মোট সম্পদ এবং রাজস্বের পরিপ্রেক্ষিতে চীনের ৫০০টি বৃহত্তম রাষ্ট্রীয় মালিকানাধীন এন্টারপ্রাইজের মধ্যে অগ্রণী স্থান পেয়েছে।[]

আন্তর্জাতিক ক্রেতা
------------------

পণ্য
----

### সামরিক পণ্য

### দাঙ্গা নিয়ন্ত্রণ পণ্য

আরও দেখুন
---------

পুস্তক
------

বহিঃসংযোগ
---------

অফিসিয়াল ওয়েবসাইট

তথ্যসূত্র
---------

1. ↑  "NORINCO of China presents a wide range of high-tech military equipment and combat vehicles 2211141 | AirShow China 2014 Zhuhai news coverage report UK | Defence and security military army exhibition 2014"। *www.armyrecognition.com*। সংগ্রহের তারিখ ২০২৩-০১-১৮।
2. ↑  "NORINCO About NORINCO"। *en.norinco.cn*। সংগ্রহের তারিখ ২০২৩-০১-১৮।
3. ↑  "NORINCO (Company) Chronological Aircraft List"। *www.militaryfactory.com*। সংগ্রহের তারিখ ২০২৩-০১-১৮।
তিসিবিওস এর জলঘড়ি
**তিসিবিওস** (গ্রিক ভাষায়: Κτησίβιος, ইংরেজি ভাষায়: Ctesibius বা *টেসিবিয়াস*, অন্য উচ্চারন *ক্তিসিবিওস*) (২৮৫-২২২ খ্রিস্টপূর্বাব্দ পর্যন্ত সক্রিয়) ছিলেন প্রাচীন মিশরের আলেকজান্দ্রিয়া শহরে বসবাসকারী একজন গ্রিক পদার্থবিজ্ঞানী, প্রকৌশলী এবং উদ্ভাবক। তাকে *আলেকজান্দ্রিয়ার তিসিবিওস* নামেও ডাকা হয়। তিনি প্রাচীন আলেকজান্দ্রিয়ার বিখ্যাত প্রকৌশল যুগের অন্যতম প্রধান ব্যক্তিত্ব। তিনি ছিলেন একজন নাপিতের সন্তান। ধারণা করা হয় তিনিই প্রথম বাতাসের স্থিতিস্থাপকতা আবিষ্কার করেন। এছাড়া তিনি ঘনীভূত বাতাস ব্যবহার করে বেশ কিছু যন্ত্র উদ্ভাবন করেন। ঘনীভূত বাতাসের শক্তিকে যান্ত্রিক শক্তিতে রূপান্তরের বিদ্যাকে Pneumatics বা বায়ুবিদ্যা বলা হয়। এজন্য অনেকে তাকে বায়ুবিদ্যার জনক বলেন। বাতাসের শক্তিকে কাজে লাগিয়ে তিনি ফোর্স পাম্প এবং এক ধরনের গুলতি বানিয়েছিলেন।

তার সবচেয়ে বিখ্যাত কাজ জলঘড়ির উন্নতি সাধন। জলঘড়ি তিসিবিওসের অনেক আগে থেকেই প্রচলিত ছিল। সবচেয়ে সাধারণ জলঘড়ি দুটি পাত্রের মাধ্যমে কাজ করে। একটি পানিপূর্ণ পাত্র আরেকটি শূন্য পাত্রের একটু উপরে রাখা হয়, পানিপূর্ণ পাত্রের নিচের দিকে একটি ছিদ্র থাকে যা দিয়ে নিচের পাত্রে পানি পড়ে। নিচের পাত্রে পানির স্তর কতটুকু বৃদ্ধি পাচ্ছে তার মাধ্যমে সময় গণনা করা হয়। কিন্তু সমস্যা ছিল, এটি কোন ধ্রুব সময় গণক নয়। কারণ উপরের পাত্রে পানি বেশি থাকলে চাপ বেশি হবে এবং সে কারণে পানির বেগও বেশি হবে। কিন্তু উপরের পাত্রের পানির স্তর যত কমতে থাকবে পানির বেগও তত কমতে থাকবে। এ কারণে জলঘড়ির পানিকে সময়ের পরিমাপক হিসেবে ব্যবহার করলে বলতে হবে, সময় শুরুর দিকে বেশি দ্রুত চলে। এখান থেকেই বোধহয় "সময় গড়িয়ে যাচ্ছে" বা "সময় ফুরিয়ে যাচ্ছে" (running out of time) বাগধারার উদ্ভব। তো পানির মাধ্যমে ধ্রুব সময় পরিমাপের জন্য ক্তিসিবিওস উপরের পাত্রে পানির স্তর সর্বদা সমান রাখার কৌশল উদ্ভাবন করেন এবং এর মাধ্যমে ধীরে ধীরে জটিল থেকে জটিলতর জলঘড়ি নির্মাণ করেন। নিচের পাত্রের গায়ে পানির স্তর নির্দেশক কাঁটা জুড়ে দিয়ে তিনি সময় (ঘণ্টা, দিন, মাস, বছর) প্রদর্শনেরও ব্যবস্থা করেন।

তার আরেকটি গুরুত্বপূর্ণ আবিষ্কার হচ্ছে, হাইড্রলিস বা জল-অর্গ্যান (জলবাদ্যযন্ত্র)। এই বাদ্যযন্ত্রে অনেকগুলো অর্গ্যান নল থাকে যার ভেতর পানির ওজনের উপর ভিত্তি করে বাতাস প্রবাহিত করা হয়। ক্তিসিবিওসের কোন রচনা আমাদের হাতে এসে পৌঁছায়নি। তার কাজ সম্পর্কে জানা যায় কেবল অন্যদের, বিশেষ করে রোমান লেখক ভিত্রুভিয়ুস এবং আলেকজান্দ্রিয়ার হেরোনের লেখা পড়ে। কিন্তু এতে কোন সন্দেহ নেই যে, তিনি প্রকৌশলের এমন একটি ধারার ভিত্তি স্থাপন করেছিলেন পরবর্তীকালে যার চূড়ান্ত উৎকর্ষ সাধিত হয়েছে আলেকজান্দ্রিয়ার হেরোন এবং বিজান্তিওনের (বাইজান্টিয়াম বা বর্তমান ইস্তাম্বুল) ফিলোর মাধ্যমে।

তথ্যসূত্র
---------

1. ↑  Forvo.com-এ Κτησίβιος নামটির গ্রিক উচ্চারণ
2. ↑  The Antikythera Mechanism: World's oldest computer, Ali Mcgrath ও Stuart Clarke পরিচালিত ও প্রযোজিত একটি প্রামাণ্য চিত্র
3. ↑  Ctesibius Of Alexandria, এনসাইক্লোপিডিয়া ব্রিটানিকা, ১৪ মার্চ ২০১৩ তারিখে সংগৃহীত
**মাদুরাসিংহে আরাচচিগে বিজয়সিরি রঞ্জিত মাদুরাসিংহে** (সিংহলি: රංජිත් මදුරසිංහ; জন্ম: ৩০ জানুয়ারি, ১৯৬১) কুরুনেগালা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও রেফারি। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৮ থেকে ১৯৯২ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে কুরুনেগালা দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক বোলিং করতেন। এছাড়াও, বামহাতে বোলিংয়ে পারদর্শী ছিলেন **রঞ্জিত মাদুরাসিংহে**।

প্রথম-শ্রেণীর ক্রিকেট
---------------------

কুরুনেগালার মালিযাদব কলেজে অধ্যয়ন করেছেন রঞ্জিত মাদুরাসিংহে। এরপর ঘরোয়া পর্যায়ের ক্রিকেটে কুরুনেগালা যুব ক্রিকেট ক্লাবের পক্ষে খেলতে থাকেন। ১৯৮৮-৮৯ মৌসুম থেকে ১৯৯৮-৯৯ মৌসুম পর্যন্ত রঞ্জিত মাদুরাসিংহের প্রথম-শ্রেণীর খেলোয়াড়ী জীবন চলমান ছিল।

ঘরোয়া আসরে বেশ উচ্চমানের ক্রীড়াশৈলী প্রদর্শন করেছিলেন রঞ্জিত মাদুরাসিংহে। কিন্তু, আন্তর্জাতিক অঙ্গনে সীমিত পর্যায়ের অংশগ্রহণে নিজেকে মেলে ধরতে ব্যর্থ হয়েছিলেন তিনি। দীর্ঘদেহের অধিকারী ছিলেন। ফলে, ভালোমানের ফ্লাইট সহযোগে অফ স্পিন বোলিংকালে বলে বাউন্স আনয়ণ করতে পারতেন।

আন্তর্জাতিক ক্রিকেট থেকে উপেক্ষিত হবার পরও ঘরোয়া ক্রিকেটে নিজেকে সেরা বোলার হিসেবেই চিত্রিত করেছিলেন। পাশাপাশি নিচেরসারিতে কার্যকরী ব্যাটসম্যান হিসেবে উপস্থাপন করেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্ট ও বারোটি একদিনের আন্তর্জাতিকে অংশগ্রহণ করেছেন রঞ্জিত মাদুরাসিংহে। ২৫ আগস্ট, ১৯৮৮ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৭ আগস্ট, ১৯৯২ তারিখে কলম্বোয় সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

১৯৮৮ সালে লর্ডসে ইংল্যান্ডের বিপক্ষে অভিষেক টেস্টে উইকেট শূন্য অবস্থায় মাঠ ছাড়তে বাধ্য হন। তবে, নিজস্ব দ্বিতীয় টেস্টে বেশ সফলতা লাভ করেন। চণ্ডীগড়ে স্বাগতিক ভারতের উচ্চমানের ব্যাটিংসমৃদ্ধ দলের বিপক্ষে ৩/৬০ পান। তন্মধ্যে, মোহাম্মদ আজহারউদ্দীন ও শচীন তেন্ডুলকরের উইকেট ছিল। তবে, বিস্ময়করভাবে ১৯৯২-৯৩ মৌসুমের পূর্ব-পর্যন্ত তাকে আর দলে ডাকা হয়নি।

এসএসসিতে অস্ট্রেলিয়ার বিপক্ষে সিরিজের প্রথম টেস্টে তাকে মাঝে-মধ্যে বোলিংয়ে আমন্ত্রণ জানানো হলেও আবারও উইকেট শূন্য ছিলেন। ফলশ্রুতিতে, ঐ টেস্টই তার আন্তর্জাতিক ক্রিকেটে সর্বশেষ খেলায় পরিণত হয়েছিল। উদীয়মান তারকা মুত্তিয়া মুরালিধরনের স্থান পাকাপোক্ত হওয়ায় তাকে আর জাতীয় দলে খেলার জন্যে আমন্ত্রণ জানানো হয়নি।

ক্রিকেট খেলা থেকে অবসর গ্রহণের পর রেফারির ভূমিকায় অবতীর্ণ হয়েছিলেন রঞ্জিত মাদুরাসিংহে।

তথ্যসূত্র
---------

1. ↑  List of Sri Lanka Test Cricketers
2. ↑  "Sri Lanka – Test Batting Averages"। ESPNCricinfo। সংগ্রহের তারিখ ২৫ মার্চ ২০২০।
3. ↑  "Sri Lanka – Test Bowling Averages"। ESPNCricinfo। সংগ্রহের তারিখ ২৫ মার্চ ২০২০।

আরও দেখুন
---------

* শ্রীধরন জগন্নাথন
* চম্পকা রামানায়েকে
* শ্রীলঙ্কান টেস্ট ক্রিকেটারদের তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রঞ্জিত মাদুরাসিংহে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রঞ্জিত মাদুরাসিংহে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**দৌলতপুর জুট মিলস লিমিটেড** বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যে অন্যতম প্রধান পাটকল।

অবস্থান
-------

বাংলাদেশের দক্ষিণ-পশ্চিমাঞ্চলের খুলনা বিভাগের খুলনা জেলার খালিশপুরে এই শিল্প প্রতিষ্ঠানটি অবস্থিত।

ইতিহাস
------

এই শিল্প প্রতিষ্ঠানটি ১৯৫৩ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। অব্যাহত লোকসানের কারণে প্রতিষ্ঠানটিকে বেসরকারিকরণ করা হলেও মামলার কারণে হস্তান্তর জটিলতায় ২০০২ সালে এটিকে বন্ধ ঘোষণা করা হয়; পরবর্তীতে ২০১২-১৩ অর্থবছরে পুনরায় মিলটি চালু করা হয় সরকারের তত্ত্বাবধানে।

অবকাঠামো
--------

তুলনামূলকভাবে ছোট আকৃতির এই মিলটি ২২.৫৯ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা
---------------------------

এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৬০০ জন কর্মী নিয়োজিত রয়েছে।

উৎপাদন ক্ষমতা
-------------

এই মিলে রয়েছে ২৫০টি তাঁত।

উৎপাদিত পণ্য
------------

* কাপড়
* থলে।

বাণিজ্য
-------

২০১২-১৩ অর্থ বছরে এই প্রতিষ্ঠানটি হতে ৫ কোটি ৬৫ লক্ষ টাকা মূল্যের ৬৭১.৭০ মেট্রিক টন পাটজাতপন্য, ২০১৩-১৪ অর্থ বছরে ২ কোটি ৭৩ লক্ষ টাকা মূল্যের ৩২০.৭৬ মেট্রিক টন পাটজাতপন্য ও ২০১৪-১৫ অর্থ বছরে ১ কোটি ৭০ লক্ষ টাকা মূল্যের ২২৪.৭৬ মেট্রিক টন পাটজাতপন্য রপ্তানি করা হয়।

আরও দেখুন
---------

* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

তথ্যসূত্র
---------

1. ↑  "Thirty out of 119 jute mills closed, minister tells JS"। *বিডিনিউজ২৪ ডটকম*। ২৮ জুন ২০০৫। সংগ্রহের তারিখ ২৩ জুন ২০১৯।
2. ↑  "জনবল সংকটে চট্টগ্রামের ১০ রাষ্ট্রায়ত্ত পাটকল"। *দৈনিক যুগান্তর*। ৬ মার্চ ২০১৮। সংগ্রহের তারিখ ২৩ জুন ২০১৯।
3. ↑  "রাষ্ট্রায়ত্ত ২৬ পাটকল আধুনিকায়ন করবে চীন"। *দৈনিক বণিক বার্তা*। ২০ আগস্ট ২০১৪। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৯।
4. 1 2  "খুলনায় দুটি পাটকল চালু"। *দৈনিক প্রথমআলো*। ১৮ জানুয়ারি ২০১৮। সংগ্রহের তারিখ ২৩ জুন ২০১৯।
5. 1 2 3 4 5  "অর্থসংকটে খুলনার দৌলতপুর জুট মিল: সুবিধাবঞ্চিত শ্রমিক কর্মচারীরা"। *এগ্রিনিউজ২৪.কম*। ২৭ আগস্ট ২০১৭। ১৯ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৯।
6. ↑  "খুলনার দৌলতপুর জুট মিলের ৩৭ কর্মচারীর ভাগ্য অনিশ্চিত"। *দৈনিক সংগ্রাম*। ২০ নভেম্বর ২০১৩। ২২ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৯।
7. ↑  "বাংলাদেশ পাটকল করপোরেশন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৯। সংগ্রহের তারিখ ২৩ জুন ২০১৯।

বহি:সংযোগ
---------
**মাইকেল যোসেফ রজার হার্টিগ্যান** (ইংরেজি: Roger Hartigan; জন্ম: ১২ ডিসেম্বর, ১৮৭৯ - মৃত্যু: ৭ জুন, ১৯৫৮) নিউ সাউথ ওয়েলসের চ্যাটসউডে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ও প্রশাসক ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও কুইন্সল্যান্ডের প্রতিনিধিত্ব করেছেন **রজার হার্টিগ্যান**। দলে তিনি মূলতঃ ডানহাতি ব্যাটসম্যান হিসেবে খেলতেন।

খেলোয়াড়ী জীবন
---------------

১০ জানুয়ারি, ১৯০৮ তারিখে টেস্ট অভিষেক পর্ব সম্পন্ন হয় রজার হার্টিগ্যানের। অস্ট্রেলিয়ার ৯২তম খেলোয়াড় হিসেবে ১৯০৭-০৮ মৌসুমের অ্যাশেজ সিরিজে ইংল্যান্ডের বিপক্ষে তৃতীয় টেস্টে অভিষেক হয় তার।

দ্বিতীয় ইনিংসে আট নম্বরে ব্যাটিংয়ে নেমে ১১৬ রান করেন তিনি। অ্যাডিলেড ওভালের প্রচণ্ড গরম উপেক্ষা করে ক্লেম হিলের সাথে অষ্টম উইকেটে ২৪৩ রানের জুটি গড়েন। হিল করেছিলেন ১৬০ রান। অদ্যাবধি এ জুটির সংগ্রহটি অস্ট্রেলীয় টেস্ট রেকর্ডরূপে বিবেচিত হয়ে আসছে।

ব্যবসায়িক দায়বদ্ধতার কারণে চতুর্থ টেস্টে অংশগ্রহণ থেকে নিজেকে বিরত রাখেন। ছয় সপ্তাহ পর সিডনিতে সিরিজের পঞ্চম টেস্টে অংশ নেন। তবে, এবার তিনি ১ ও ৫ রান তুলেন। এরপর ১৯০৯ সালে ইংল্যান্ডে অনুষ্ঠিত অ্যাশেজ সিরিজে খেলার জন্য দল নির্বাচকমণ্ডলী কর্তৃক তাকেও দলের অন্যতম সদস্যরূপে মনোনয়ন দেয়। কিন্তু ঐ সফরের প্রস্তুতিমূলক খেলায় দূর্বল ক্রীড়াশৈলী উপস্থাপন করেন। ফলশ্রুতিতে তাকে আর টেস্ট দলে রাখা হয়নি।

প্রশাসকত্ব
----------

১৯২১ সালে প্রথম-শ্রেণীর ক্রিকেট থেকে অবসর গ্রহণ করেন রজার হার্টিগ্যান। এরপর থেকে অস্ট্রেলিয়া ক্রিকেট বোর্ডের সদস্যরূপে ৩৫ বছর দায়িত্ব পালন করেন। এছাড়াও, ব্রিসবেন ক্রিকেট গ্রাউন্ড ট্রাস্টের সভাপতিত্ব করেছেন তিনি। ১৯২৮ সালে জন হাচিওনের সাথে ব্রিসবেনের প্রথম টেস্ট খেলা আয়োজনে অন্যতম ভূমিকা রাখেন। খেলায় অস্ট্রেলিয়া দল শোচনীয়ভাবে ৬৭৫ রানের ব্যবধানে পরাজিত হলেও স্বাগতিক দলে ডন ব্র্যাডম্যানের অভিষেক ঘটেছিল।

ব্যক্তিগত জীবন
--------------

ক্রিকেট খেলার পাশাপাশি অন্যান্য ক্রীড়ায়ও সিদ্ধহস্তের অধিকারী ছিলেন তিনি। বেসবলে নিউ সাউথ ওয়েলস ও কুইন্সল্যান্ডের পক্ষেে খেলেছেন। ব্রিসবেন একজিবিশন গ্রাউন্ডে কুইন্সল্যান্ডের প্রথম আন্তঃরাজ্যীয় বেসবল সিরিজে নিউ সাউথ ওয়েলসের বিপক্ষে খেলেছেন রজার হার্টিগ্যান। এছাড়াও, ল্যাক্রোজ খেলায় কুইন্সল্যান্ডের প্রতিনিধিত্ব করেছেন।

৭ জুন, ১৯৫৮ তারিখে ৭৯ বছর বয়সে কুইন্সল্যান্ডের ব্রিসবেনে রজার হার্টিগ্যানের দেহাবসান ঘটে। এরপর টুয়ং সমাধিক্ষেত্রে সমাধিস্থ করা হয়।

তথ্যসূত্র
---------

1. ↑  Hutcheon, John Silvester (1882–1957) — Australian Dictionary of Biography
2. ↑  1st Test Australia vs England 1928/29 season — Cricinfo
3. ↑  Hartigan Michael Joseph  ওয়েব্যাক মেশিনে আর্কাইভকৃত ৮ জুন ২০১২ তারিখে — Brisbane City Council Grave Location Search

আরও পড়ুন
---------

* Harris, J.O (2009). *Queensland Baseball 1905–1990*. p20

বহিঃসংযোগ
---------

* ইএসপিএনক্রিকইনফোতে রজার হার্টিগ্যান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রজার হার্টিগ্যান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Roger Haritgan's cricket team in Cunnamulla, Queensland, 1939[*স্থায়ীভাবে অকার্যকর সংযোগ*] — State Library of Queensland
**তিস্তা বাজার রেলওয়ে স্টেশন** পশ্চিমবঙ্গের কালিম্পং জেলার তিস্তা বাজার এবং আশেপাশের এলাকা যেমন ত্রিবেণী, লোপচু, পেশোক, চিত্রে পরিষেবা প্রদান করে। এটি একটি ভূগর্ভস্থ রেলওয়ে স্টেশন যা উত্তর- পূর্ব সীমান্ত রেলওয়ে, আলিপুরদুয়ার রেলওয়ে বিভাগের শিভোক-রাংপো লাইনে নির্মাণাধীন।

নির্মাণাধীন এক্সটেনশন
---------------------

সিভোক-রংপো লাইন, ৪৪ কিলোমিটার দীর্ঘ লাইন, সিকিমের গ্যাংটকে প্রবেশাধিকার দেবে। সিকিম ও পশ্চিমবঙ্গের সীমান্তে সেভোকে রেলওয়ে স্টেশন থেকে প্রস্তাবিত রংপো রেলওয়ে স্টেশন পর্যন্ত একটি নতুন রেললাইন নির্মাণের ভিত্তিপ্রস্তর ২০০৯ সালের অক্টোবরে ভারতের ভাইস প্রেসিডেন্ট দ্বারা স্থাপন করা হয়। ২০০৮ সালে, লাইনটি ৫৩ কিলোমিটার হওয়ার প্রস্তাব করা হয় ব্রডগেজ ট্র্যাক কিন্তু চূড়ান্ত প্রান্তিককরণ করা হয় ৪৫ কিমি দীর্ঘ সিকিম রাজ্যে এবং বাকিটা পশ্চিমবঙ্গে।

ট্র্যাকটিতে ২৮টি সেতু এবং ১৪টি টানেল এবং ৩৮.৫ কিমি টানেল থাকবে। গভীর গিরিখাত এবং উপত্যকার উপর সেতু একটি প্রাকৃতিক ভ্রমণ প্রদান করবে। ট্র্যাকটি কাঞ্চনজঙ্ঘা পর্বতমালার পাদদেশ এবং তিস্তা নদী উপত্যকার মধ্য দিয়ে নির্মাণ করা হবে। মেল্লি, তিস্তা বাজার, গেইল খোলা, রিয়াং এবং রংপোতে নতুন রেলস্টেশন নির্মাণ করা হবে।

ভারতীয় রেলওয়ে ২০১০ সালের মে মাসে নির্মাণ কোম্পানি, IRCON-এর সাথে একটি চুক্তি স্বাক্ষর করেছে কিন্তু প্রথম ২২ কিলোমিটারের জন্য চূড়ান্ত প্রান্তিককরণ ঠিক করা হয়নি।২০১৩ সালেও হাতির অভয়ারণ্য বনের মধ্য দিয়ে যাওয়ার পরিবেশ মন্ত্রণালয়ের চূড়ান্ত ছাড়পত্র পায়নি। পরিবেশ ও বন মন্ত্রকের অনুমোদন পাওয়ার জন্য, রেলওয়ে ২০১৩ সালের ফেব্রুয়ারিতে মহানন্দা হাতির অভয়ারণ্যে প্রস্তাবিত রেললাইনের প্রসারিত অংশে হাতির সেন্সর ইনস্টল করার বা মাত্র ২০ কিলোমিটার গতিতে ট্রেন চালানোর প্রস্তাব হয়। বনাঞ্চলে ঘন্টায় বেগে এবং ট্র্যাকের কাছাকাছি একটি হাতি দেখা গেলে থেমে যাওয়ার কথা বলা হয়। পূর্ব সিকিমের দুটি গ্রামের মানুষ, ৪৫ কিমি প্রসারিত রেললাইন পরিকল্পনার ৩.৫ কিলোমিটার রেলপথ স্থাপনের জন্য তাদের জমি দিতে রাজি হয়নি। প্রকল্পের ব্যয় ২০০৮ সালে আনুমানিক ১৩.৪ বিলিয়ন টাকা থেকে বেড়ে যায়। 

ভারতের সুপ্রিম কোর্ট ফেব্রুয়ারী ২০১৬ সালে জাতীয় বন্যপ্রাণী বোর্ডের কঠোর নির্দেশিকাগুলির সাথে প্রকল্পটিকে অনুমোদন করে যা জুন ২০১৫ সালে প্রকল্পটি সাফ করে কিন্তু সীমাবদ্ধ গতি, বেতার প্রাণী ট্র্যাকিং সেন্সর এবং শুধুমাত্র দিনের বেলায় টানেল খননের অনুমতি দেয়।নিরাপত্তা ও আর্থ-সামাজিক কারণে রেললাইন প্রয়োজন।রেললাইনটি ভারত-তিব্বত সীমান্তের দিকে সৈন্য ও অস্ত্রশস্ত্রকে দ্রুত অগ্রসর হতে সাহায্য করবে।রেলওয়ে বোর্ডের চেয়ারম্যান ট্র্যাক এবং টানেল নির্মাণ শুরু করার বিষয়ে আলোচনা করতে ২ মার্চ ২০১৮-এ উত্তর-পূর্ব সীমান্ত রেলওয়ে (NFR) কর্মকর্তাদের সাথে দেখা করেন । রংপো পর্যন্ত রেললাইন ২০২১ সালে শেষ হবে বলে আশা করা হচ্ছে। দ্বিতীয় পর্যায়ে, লাইনটি গ্যাংটক পর্যন্ত বাড়ানো হবে। ২০২১ সালের নভেম্বর পর্যন্ত, নির্মাণ কাজ ৩০% সম্পন্ন হয়েছে, এবং এখন, সমাপ্তির সময়সীমা ডিসেম্বর ২০২৩ নির্ধারণ করা হয়। 

* আনুমানিক খরচ: ২০০৮ সালে ₹ 1,340 কোটি (২০২১ সালে ₹ ৫০০০ কোটি)
* চূড়ান্ত প্রান্তিককরণের দৈর্ঘ্য: ৪৪.৯৮কিমি।
* রুটে স্টেশন: রিয়াং, গেইলখোলা, তিস্তা বাজার, মেলি
* নিকটতম জংশন: নিউ জলপাইগুড়ি (৩০সেভোকে থেকে শিলিগুড়ি হয়ে কিমি)
* সুড়ঙ্গের অধীনে রুট: ৩৮.৫৩কিমি (৮৬%)
* সেতুর সংখ্যা: ২৮টি
* টানেলের সংখ্যা: ১৪টি
* দীর্ঘতম টানেল: ৫.১কিমি।

তথ্যসূত্র
---------
**দ্কোন-ম্ছোগ-ব্স্তান-পা'ই-ন্যি-মা** (ওয়াইলি: *dkon mchog bstan pa'i nyi ma*) (১৮৯৮–১৯২৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম র্দ্জোগ্স-ছেন-দ্পোন-স্লোব (ওয়াইলি: *rdzogs chen dpon slob*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

দ্কোন-ম্ছোগ-ব্স্তান-পা'ই-ন্যি-মা ১৮৯৮ খ্রিষ্টাব্দে তিব্বতের রুদাম উপত্যকায় জন্মগ্রহণ করেন। থুব-ব্স্তান-ছোস-ক্যি-র্দো-র্জে (ওয়াইলি: *hub bstan chos kyi rdo rje*) নামক পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে 'জিগ্স-মেদ-ছোস-দ্ব্যিংস-'ওদ-গ্সাল (ওয়াইলি: *'jigs med chos dbyings 'od gsal*) নামক চতুর্থ র্দ্জোগ্স-ছেন-দ্পোন-স্লোব (ওয়াইলি: *rdzogs chen dpon slob*) উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান।

তথ্যসূত্র
---------

1. ↑  Chhosphel, Samten (ডিসেম্বর ২০১১)। "The Fifth Dzogchen Ponlob, Konchok Tenpai Nyima"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-২১।

|
|  |
| পূর্বসূরী'জিগ্স-মেদ-ছোস-দ্ব্যিংস-'ওদ-গ্সাল | **দ্কোন-ম্ছোগ-ব্স্তান-পা'ই-ন্যি-মা  পঞ্চম র্দ্জোগ্স-ছেন-দ্পোন-স্লোব** | উত্তরসূরী'জিগ্স-ব্রাল-ত্শে-দ্বাং-র্দো-র্জে |
|

| * দে
* স
র্দ্জোগ্স-ছেন-দ্পোন-স্লোব |
| --- |
| 
* ১) নাম-ম্খা'-'ওদ-গ্সাল
* ২) পে-মা-গ্সাং-স্ঙ্গাগ্স-ব্স্তান-'দ্জিন
* ৩) নাম-ম্খা'-ছোস-ক্যি-র্গ্যা-ম্ত্শো
* ৪) 'জিগ্স-মেদ-ছোস-দ্ব্যিংস-'ওদ-গ্সাল
* ৫) দ্কোন-ম্ছোগ-ব্স্তান-পা'ই-ন্যি-মা
* ৬) 'জিগ্স-ব্রাল-ত্শে-দ্বাং-র্দো-র্জে
* ৭) কার্মা-গ্সুং-রাব-ঙ্গেস-দোন-ব্স্তান-পা-র্গ্যাল-ম্ত্শান

 |
***কেমেন সানোমাত*** হল একটি ফিনিশ ভাষার দৈনিক সংবাদপত্র, যা ফিনল্যান্ডের কেমেনলাকসো অঞ্চলে প্রকাশিত হয়।

ইতিহাস এবং প্রোফাইল
-------------------

সংবাদপত্রটি ১৯০২ সালে প্রতিষ্ঠিত হয়েছিল।  পত্রিকাটির সম্পাদকীয় সদর দপ্তর কোটকাতে।  পত্রিকাটি হামিনায় মুদ্রিত হয়।  প্রকাশক হলেন সানোমা লেহটিমিডিয়া, যারা আরো প্রকাশ করে; *এটিলা সায়মা* এবং *ইউটিসভুকসি* । 

১৯৯১ সালে *কেমেন সানোমাত*, *কোতকান সানোমাতের* সাথে একীভূত হয়। 

*কেমেন সানোমাতের* ২০০৭ সালে প্রায় ৬২,০০০ পাঠক ছিলেন। ২০০৯ সালে কাগজটির প্রচলন ছিল ২৪,২১৬ অনুলিপি ।

তথ্যসূত্র
---------

1. ↑  "Newspapers"। *Sanoma*। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৫।
2. 1 2  "Kymen Sanomat"। Euro Topics। ২০ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৫।
3. ↑  "Finnish publisher chooses Anygraaf ad, circulation and distribution systems"। *Anygraaf Oy*। ২০ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৫।
4. ↑  Levikintarkastus.fi  ওয়েব্যাক মেশিনে আর্কাইভকৃত ২০১০-১২-০৫ তারিখে

বহিঃসংযোগ
---------

* অফিসিয়াল সাইট
**প্রেমা নারায়ণ** (জন্মঃ ১৯৫৫) ভারতের একসময়কার চলচ্চিত্র অভিনেত্রী ছিলেন। তিনি হিন্দি এবং বাংলা চলচ্চিত্রে অভিনয় করতেন। ১৯৭১ সালে তিনি ফেমিনা মিস ইন্ডিয়া ওয়ার্ল্ড খেতাব জেতেন। এবং একই বছর বিশ্বসুন্দরী প্রতিযোগিতা 'মিস ওয়ার্ল্ড'-এ ভারতের প্রতিনিধিত্ব করেছিলেন।

প্রাথমিক জীবন
-------------

প্রেমা নারায়ণ পশ্চিমবঙ্গে জন্মগ্রহণ করেন। তিনি অভিনেত্রী অনিতা গুহের আত্মীয় ছিলেন।

কর্মজীবন
--------

একটি স্কুলে প্রেমা প্রথমে শিক্ষকতা করতেন, এরপর তিনি মডেলিং করার সিদ্ধান্ত নেন। ১৯৭১ সালের ফেমিনা মিস ইন্ডিয়া তে তিনি খেতাব জিতেছিলেন 'ফেমিনা মিস ইন্ডিয়া ওয়ার্ল্ড' হিসেবে, মিস ওয়ার্ল্ড এ উনি অংশ নিলেও জিততে পারেননি এবং উনি প্যাসিফিক সুন্দরী প্রতিযোগিতায় ১ম রানার-আপ হয়েছিলেন।

### অভিনয় জীবন

ফেমিনা মিস ইন্ডিয়া জিতার পর তিনি চলচ্চিত্রে অভিনয়ের প্রস্তাব পাওয়া শুরু করেন। তিনি মূলত সহ-অভিনেত্রী কিংবা নৃত্যশিল্পী বা ছোটোখাটো চরিত্রে অভিনয়ের সুযোগ পেতেন। ১৯৭৬ সালে তিনি সেরা সহ-অভিনেত্রী বিষয়শ্রেণীতে ফিল্মফেয়ার পুরস্কার পেয়েছিলেন।

ব্যক্তিগত জীবন
--------------

তিনি রাজীব নামে একজন আইনজীবীকে বিয়ে করেছেন। এই দম্পতির ২ ছেলে রয়েছে।

তথ্যসূত্র
---------

1. ↑  sulekha. com/blog/post/2007/09/here-is-a-list-of-women-who-have-won-the-miss-india.htm First runner up[*স্থায়ীভাবে অকার্যকর সংযোগ*]
2. ↑  Filmography Bollywood Hungama
3. ↑  "About Prema Narayan"। *mtv.com*। সংগ্রহের তারিখ ৩০ এপ্রিল ২০১৫।

বহিঃসংযোগ
---------

* ইন্টারনেট মুভি ডেটাবেজে *প্রেমা নারায়ণ*  উইকিউপাত্তে এটি সম্পাদনা করুন (ইংরেজি)
খেয়া-রবীন্দ্রনাথ ঠাকুর
**খেয়া** হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯০৬ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি। এই কাব্যের এগারোটি কবিতা রবীন্দ্রনাথ গীতাঞ্জলির ইংরেজি অনুবাদ সং অফারিংসে অন্তর্ভুক্ত করেছেন।

উৎসর্গ
------

রবীন্দ্রনাথ তাঁর "খেয়া" কাব্যগ্রন্থটি ভারতীয় বিজ্ঞানী জগদীশ চন্দ্র বসুকে উৎসর্গ করেন।

মূল বিষয়বস্তু
--------------

"খেয়া" কাব্যে বিষাদ ও ক্লান্তির সুর প্রাধান্য পায়। মানবজীবনের সুখ-দুঃখ এবং আশা-আকাঙ্ক্ষার কথা ধ্বনিত হয়েছে। এতে আধ্যাত্মিকতার মূর্ছনাও পরিলক্ষিত হয়।

তথ্যসূত্র
---------

1. 1 2  "কবিগুরুর সাহিত্যকর্ম"। *risingbd.com*। ২০১৪-০৮-০৯। সংগ্রহের তারিখ ২০২০-০৭-২৫।
2. 1 2 3  "রবীন্দ্রনাথ ঠাকুর"। *Bengali Grammar । বাংলা ব্যাকরণ* (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৭-২৫।
3. ↑  বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান।
4. ↑  "গীতাঞ্জলি - বাংলাপিডিয়া"। *bn.banglapedia.org*। সংগ্রহের তারিখ ২০২০-০৭-২৫।
5. ↑  "খেয়া - উৎসর্গ,১ | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-২৫।

বহিঃসংযোগ
---------

* rabindra-rachanabali.nltr.org
কোয়ান্টাম বলবিজ্ঞানে একটি **ওয়েভ ফাংশন** কোনো ব্যাবস্থার কোয়ান্টাম অবস্থার বর্ণনা দেয়। ওয়েভ ফাংশন অবস্থান আর সময় এর উপর নির্ভরশীল একটা জটিল সংখ্যা। একে Ψ দ্বারা প্রকাশ করা হয়।

শুধু ওয়েভ ফাংশন এর বাস্তব কোন ব্যাখ্যা নেই। তবে ওয়েভ ফাংশন এর পরম মান এর বর্গের(|Ψ|2) বাস্তব ব্যাখ্যা রয়েছে। |Ψ|2 কে সম্ভাব্যতা ঘনত্ব বলে।

Comparison of classical and quantum harmonic oscillator conceptions for a single spinless particle. The two processes differ greatly. The classical process (A–B) is represented as the motion of a particle along a trajectory. The quantum process (C–H) has no such trajectory. Rather, it is represented as a wave; here, the vertical axis shows the real part (blue) and imaginary part (red) of the wave function.
Panels (C–F) show four different standing-wave solutions of the Schrödinger equation. Panels (G–H) further show two different wave functions that are solutions of the Schrödinger equation but not standing waves.

ব্যাখ্যা
--------

তরঙ্গ(ওয়েভ, wave) হল কোনো মাধ্যমে কণার পর্যায়বৃত্ত আন্দোলন। এই তরঙ্গ বা ওয়েভ বিভিন্ন ধরনের হয়। যেমনঃ জল তরঙ্গ, শব্দ তরঙ্গ। বিভিন্ন তরঙ্গের মধ্যে বিভিন্ন পরিমাপের পরিবর্তন দেখা যায়, যেমন জল তরঙ্গের ক্ষেত্রে জলের উচ্চতার পরিবর্তন হয়, শব্দ তরঙ্গের ক্ষেত্রে চাপের পরিবর্তন হয়। তেমনি, যে পরিমাপের পরিবর্তন বস্তু তরঙ্গ গঠন করে তাকে ওয়েভ ফাংশন বলে। কোয়ান্টাম মেকানিকাল জগতে ওয়েভ ফাংশন দ্বারা কণার অবস্থান জানা যায়।

তথ্যসূত্র
---------
দ্কোন-ম্ছোগ-দ্পাল-ল্দান
**দ্কোন-ম্ছোগ-দ্পাল-ল্দান** (ওয়াইলি: *dkon mchog dpal ldan*) (১৫২৬-১৫৯০) তিব্বতের ঙ্গোর-এ-বাম-ছোস-ল্দান বৌদ্ধবিহারের দ্বাদশ প্রধান বা ঙ্গোর-ছেন ছিলেন।

সংক্ষিপ্ত জীবনী
---------------

দ্কোন-ম্ছোগ-দ্পাল-ল্দান ১৫০৪ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার পিতা ল্হা-মো-দার (ওয়াইলি: *lha mo dar*) ছিলেন দ্কোন-ম্ছোগ-ল্হুন-গ্রুব নামক দশম ঙ্গোর-ছেনের কনিষ্ঠ ভ্রাতা। জন্মের সময় তার নাম রাখা হয় ত্শে-ব্র্তান-দোন-গ্রুব (ওয়াইলি: *tshe brtan don grub*)। তেরো বছর বয়সে তিনি ঙ্গোর-এ-বাম-ছোস-ল্দান বৌদ্ধবিহারে যাত্রা করে দ্কোন-ম্ছোগ-ল্হুন-গ্রুবের নিকট ভিক্ষুর শপথ গ্রহণ করেন। ষোল বছর বয়সে তিনি 'ব্রাস-য়ুল-স্ক্যেদ-ত্শাল (ওয়াইলি: *'bras yul skyed tshal*) নামক বৌদ্ধবিহারে যাত্রা করে কুন-ম্খ্যেন-শেস-রাব-'ওদ-জের (ওয়াইলি: *kun mkhyen shes rab 'od zer*) নামক বিহারের প্রধানের নিকট আট বছর ধরে দর্শন সম্বন্ধে শিক্ষালাভ করেন। তার অন্যান্য উল্লেখযোগ্য শিক্ষক ছিলেন সাংস-র্গ্যাস-সেং-গে নামক একাদশ ঙ্গোর-ছেন। ১৫৬৯ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের দ্বাদশ প্রধান হিসেবে নির্বাচিত হন। এই সময় তিনি তিব্বতের বিভিন্ন বৌদ্ধবিহারে শিক্ষাদান করেন।

তথ্যসূত্র
---------

1. ↑  Townsend, Dominique (2010-08)। "The Twelfth Ngor Khenchen, Konchok Pelden"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-03।  এখানে তারিখের মান পরীক্ষা করুন: `|তারিখ=` (সাহায্য)

|  |  |  |
| --- | --- | --- |
| পূর্বসূরীসাংস-র্গ্যাস-সেং-গে | **দ্কোন-ম্ছোগ-দ্পাল-ল্দান  দ্বাদশ ঙ্গোর-ছেন** | উত্তরসূরীনাম-ম্খা'-দ্পাল-ব্জাং |
|
**তমা তুঙ্গী** বাংলাদেশের বান্দরবান জেলার থানচিতে অবস্থিত একটি পর্যটন কেন্দ্র। ২০২১ সালের ৯ ডিসেম্বর আনুষ্ঠানিকভাবে এটি উদ্বোধন করা হয়।

অবস্থান
-------

তমা তুঙ্গী বান্দরবান জেলা শহর থেকে ৮৪ কিলোমিটার দূরে থানচি উপজেলায় অবস্থিত। থানচি সদর উপজেলা থেকে এর দূরত্ব ৪ কিলোমিটার।

বর্ণনা
------

বাংলাদেশ সেনাবাহিনীর ব্যবস্থাপনায় তমা তুঙ্গী পর্যটন কেন্দ্রটি গড়ে উঠেছে। এখানে দিক নির্ণয়ের সুবিধার্থে তিনটি ভিউ পয়েন্ট রয়েছে। তমা তুঙ্গীর অন্যতম বিশেষত্ব হচ্ছে এর টুরিস্ট ভিউ পয়েন্ট-১ থেকে বাংলাদেশের সর্বোচ্চ পর্বতশৃঙ্গ তাজিংডং, কেওক্রাডং এবং ডিম পাহাড় দেখা যায়। এছাড়াও, ট্যুরিস্ট ভিউ পয়েন্ট ২ এ রয়েছে সিঁড়ি বেয়ে ওপরে ওঠার ব্যবস্থা। বাংলাদেশ সেনাবাহিনীর ১৬ ইসিবির পরিকল্পনা ও বাস্তবায়নে ‘থানচি-রেমাক্রি-মদক-লিক্রি’সড়কে এই ভিউ পয়েন্ট স্থাপন করা হয়। মূলত থানচি-রেমাক্রী-মদক-লিকরি সড়ক নির্মাণ প্রকল্পের কাজ করার সময় এই পর্যটন কেন্দ্রটি গড়ে তোলে বাংলাদেশ সেনাবাহিনী। সেনাবাহিনীর ৩৪ ইঞ্জিনিয়ার কনস্ট্রাকশন ব্রিগেডের কমান্ডার ব্রিগেডিয়ার জেনারেল মো. মনজুরুল ইসলাম ২০২১ সালের ৯ ডিসেম্বর তমা তুঙ্গী ট্যুরিস্ট ভিউ পয়েন্টের উদ্বোধন ঘোষণা করেন। সমুদ্রপৃষ্ঠ থেকে এর উচ্চতা প্রায় আড়াই হাজার ফুট।

তথ্যসূত্র
---------

1. 1 2 3  "পাহাড়ের সৌন্দর্য উপভোগে তমা তুঙ্গী ভ্রমণ"। বাংলা নিউজ ২৪। সংগ্রহের তারিখ ২ সেপ্টেম্বর ২০২২।
2. 1 2 3  "বান্দরবানে পর্যটকদের ডাকছে 'তমা-তুঙ্গী"। মহানগর নিউজ। সংগ্রহের তারিখ ২ সেপ্টেম্বর ২০২২।
3. 1 2 3  "পর্যটকের নজর কেড়েছে "তমা তুঙ্গী"। বাংলার চোখ। সংগ্রহের তারিখ ২ সেপ্টেম্বর ২০২২। [*স্থায়ীভাবে অকার্যকর সংযোগ*]
4. ↑  "বান্দরবানে পর্যটকের নজর কেড়েছে 'তমা তুঙ্গী'"। সময় নিউজ। সংগ্রহের তারিখ ২ সেপ্টেম্বর ২০২২।
**দ্কোন-ম্ছোগ-ব্স্তান-পা'ই-র্গ্যা-ম্ত্শো** (ওয়াইলি: *dkon mchog bstan pa'i rgya mtsho*) (১৮২৪-১৮৫৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ গুং-থাং লামা উপাধিধারী বৌদ্ধ ভিক্ষু ছিলেন।

সংক্ষিপ্ত জীবনী
---------------

দ্কোন-ম্ছোগ-ব্স্তান-পা'ই-র্গ্যা-ম্ত্শো ১৮২৪ খ্রিষ্টাব্দে তিব্বতের ত্সা-য়ুল (ওয়াইলি: *tsa yul*) নামক স্থানে ল্দোং (ওয়াইলি: *ldong*) পরিবারগোষ্ঠীতে জন্মগ্রহণ করেন। ছয় বছর বয়সে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো (ওয়াইলি: *blo bzang thub bstan 'jigs med rgya mtsho*) নামক তৃতীয় 'জাম-দ্ব্যাংস-ব্ঝাদ-পা (ওয়াইলি: *'jam dbyangs bzhad pa*) উপাধিধারী লামা তাকে দ্কোন-ম্ছোগ-ব্স্তান-পা'ই-স্গ্রোন-মে (ওয়াইলি: *dkon mchog bstan pa'i sgron me*) নামক তৃতীয় গুং-থাং লামা উপাধিধারী বৌদ্ধ ভিক্ষুর পুনর্জন্ম রূপে চিহ্নিত করেন এবং এক বছর পরে তাকে তাকে উপাসক, প্রব্রজ্যা ও শ্রমণের শপথ প্রদান করেন। আঠারো বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হয়ে র্তা-ত্শাগ-য়োংস-'দ্জিন-দুল-বা-ম্খান-পো-ব্লো-গ্রোস-ব্র্তান-পা (ওয়াইলি: *rta tshag yongs 'dzin 'dul ba mkhan po blo gros brtan pa*) নামক বৌদ্ধ লামার নিকট শিক্ষালাভ করেন। কুড়ি বছর বয়সে সপ্তম পাঞ্চেন লামা তাকে ভিক্ষুর শপথ প্রদান করেন। বত্রিশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের আটচল্লিশতম প্রধান হিসেবে অধিষ্ঠিত করা হয়। দায়িত্ব লাভ করে তিনি সংঘের নিয়ম কানুনের সংস্কার সাধন করেন এবং এক শতেরও বেশি ভিক্ষু সঠিক নিয়ম পালন না করার অপরাধে এই বিহার থেকে বহিষ্কার করেন। এছাড়া তিনি এই বিহারে ধর্মশিক্ষার আমূল সংস্কার সাধন করেন।

তথ্যসূত্র
---------

1. ↑  Chhosphel, Samten (অক্টোবর ২০১০)। "The Fourth Gungtang, Konchok Tenpai Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১০-২৭।

|
|  |
| পূর্বসূরীদ্কোন-ম্ছোগ-ব্স্তান-পা'ই-স্গ্রোন-মে | **দ্কোন-ম্ছোগ-ব্স্তান-পা'ই-র্গ্যা-ম্ত্শো  চতুর্থ গুং-থাং লামা** | উত্তরসূরী'জাম-দ্ব্যাংস-ব্স্তান-পা'ই-ন্যি-মা |
|

| * দে
* স
গুং-থাং লামা |
| --- |
| 
* ১) দ্গে-'দুন-ফুন-ত্শোগ্স
* ২) ঙ্গাগ-দ্বাং-ব্স্তান-পা'ই-র্গ্যাল-ম্ত্শান
* ৩) দ্কোন-ম্ছোগ-ব্স্তান-পা'ই-স্গ্রোন-মে
* ৪) দ্কোন-ম্ছোগ-ব্স্তান-পা'ই-র্গ্যা-ম্ত্শো
* ৫) 'জাম-দ্ব্যাংস-ব্স্তান-পা'ই-ন্যি-মা
* ৬) 'জিগ্স-মেদ-ব্স্তান-পা'ই-দ্বাং-ফ্যুগ
* ৭) ব্লো-ব্জাং-দ্গে-লেগ্স-ব্স্তান-পা'ই-ম্খান-ছেন

 |
**নকশালবাড়ি** ভারতের পশ্চিমবঙ্গ রাজ্যের উত্তর অংশে একটি গ্রাম এবং একটি সমষ্টি উন্নয়ন ব্লক। নকশালবাড়ি ব্লক দার্জিলিং জেলার শিলিগুড়ি মহকুমার অধীনস্থ। নকশালবাড়ি ১৯৬৭ সালের বিদ্রোহের স্থান হিসাবে বিখ্যাত, যা শেষ পর্যন্ত নকশাল-মাওবাদী বিদ্রোহের দিকে পরিচালিত করে।

ভূগোল
-----

নকশালবাড়ীর অবস্থান ২৬°৪১′ উত্তর ৮৮°১৩′ পূর্ব﻿ / ﻿২৬.৬৮° উত্তর ৮৮.২২° পূর্ব﻿ / 26.68; 88.22। সমুদ্র সমতল হতে এর গড় উচ্চতা হল ১৫২   মিটার (৫০১ ফুট)।

নকশালবাড়ী অবস্থিত জমির প্রসারিত অংশ হিমালয়ের পাদদেশে তরাই অঞ্চলে অবস্থিত। নকশালবাড়ীর পশ্চিমে, নেপাল সীমান্ত অতিক্রম করে মেচি নদী। নকশালবাড়ীর আশেপাশের জমিটির পুরো অংশটি কৃষিজমি, চা-জমি এবং বন এবং ছোট ছোট গ্রাম দ্বারা আচ্ছাদিত এবং এর ক্ষেত্রফল ১৮২.০২  বর্গ কিলোমিটার। নকশালবাড়ী ব্লকে ছয়টি গ্রাম পঞ্চায়েত (গ্রাম পরিষদ) রয়েছে, যেমন- উত্তর থেকে দক্ষিণে গোসাইনপুর, লোয়ার বাগডোগরা, উচ্চ বাগডোগরা, হাতীশা, নকশালবাড়ী এবং মণিরাম। ২০০১ সালে নকশালবাড়ী ব্লকের জনসংখ্যা ছিল ১,৪৪,৯১৫ জন।

ইতিহাস
------

১৯৬৭ সালে নকশালবাড়ি বামপন্থী দরিদ্র কৃষকদের অভ্যুত্থানের স্থান হিসাবে খ্যাতি লাভ করে, এটি "লাঙল যার, জমি তার" স্লোগান দিয়ে শুরু হয়েছিল, এই বিদ্রোহ আজ অবধি অব্যাহত রয়েছে (নকশাল দেখুন)।

১৯৬৭ সালের ২৫ মে নকশালবাড়ির বেনগাই জোট গ্রামে নকশালবাড়ি বিদ্রোহ শুরু হয়, যখন একটি নির্দিষ্ট জমিতে ফসলের অধিকার দাবি করে এমন এক গ্রামবাসীর উপর পুলিশ গুলি চালায়। গুলিবর্ষণে ৯ জন প্রাপ্তবয়স্ক ও ২ জন অজ্ঞাত শিশু মারা যায়।

স্থানটির পাশেই বেনগাই জোট প্রাথমিক বিদ্যালয় রয়েছে। সেখানে একটি স্মারক স্তম্ভ তৈরি করা হয়েছে, যাতে পুলিশের গুলির সময় নিহত ব্যক্তিদের নাম রয়েছে। নামগুলি হলো - ১। ধনেশ্বরী দেবী, ২। সিমাস্বরী মল্লিক, ৩। নয়নেশ্বরী মল্লিক, ৪। সুরুবালা বর্মণ, ৫। সোনামতি সিং, ৬। ফুলমতী দেবী,৭। সমসারি সাইবানী, ৮। গৌদরাউ সাইবাণী, ৯। খারসিংহ মল্লিক এবং "দুটি শিশু"।

শিক্ষা ব্যবস্থা
---------------

নকশালবাড়িতে দুটি বড় সরকারী উচ্চ বিদ্যালয় রয়েছে, একটি ছেলেদের জন্য এবং একটি মেয়েদের জন্য এবং একটি কলেজ রয়েছে। এখানে অনেক সরকারী ও বেসরকারী প্রাথমিক বিদ্যালয় রয়েছে।

প্রশাসন
-------

নকশালবাড়ি ব্লকে একটি জনগণনা শহর রয়েছে: উত্তর বাগডোগরা এবং গ্রামীণ অঞ্চল ৬ টি গ্রাম পঞ্চায়েত নিয়ে গঠিত। গ্রাম পঞ্চায়েতগগুলি হলো - গোসাইপুর, নিম্ন বাগডোগরা, নকশালবাড়ি, হাতিঘিসা, মণিরাম এবং উজনি বাগডোগরা। এই ব্লকের দুটি থানা রয়েছে: বাগডোগরা এবং নকশালবাড়ি। এই ব্লকের সদর নকশালবাড়িতে অবস্থিত।

পরিবহন
------

নকশালবাড়িতে কাটিহার–শিলিগুড়ি লাইনে একটি রেলস্টেশন রয়েছে। নিউ জলপাইগুড়ি থেকে শিলিগুড়ি টাউন, শিলিগুড়ি জংশন, মাটিগাড়া এবং বাগডোগরা হয়ে প্রতিদিন ট্রেন চলাচল করে নকশালবাড়ি পর্যন্ত। নিউ জলপাইগুড়ি থেকে চারটি ট্রেন চলছে; নিউ জলপাইগুড়ি-কাটিহার প্যাসেঞ্জার, নতুন জলপাইগুড়ি-আলুয়াবাড়ি-নিউ জলপাইগুড়ি ডেমু রিং রেল, নিউ জলপাইগুড়ি-বালুরঘাট ডেমু এবং নিউ জলপাইগুড়ি-রাধিকাপুর ডেমু।

তথ্যসূত্র
---------

1. ↑  Falling Rain Genomics, Inc - Naxalbari
2. ↑  Indian Railways time table

বহিঃসংযোগ
---------

TheVoiceofNaxalbari

* রাইজিং: নকশালবাড়ি এখন অবধি  ওয়েব্যাক মেশিনে আর্কাইভকৃত ২০১২-০৪-১৮ তারিখে
* নকশালবাড়ি থেকে নলগোন্ডা  ওয়েব্যাক মেশিনে আর্কাইভকৃত ৫ ডিসেম্বর ২০০৪ তারিখে
* নকশালবাড়ি, পানঘাটা রোড, ভাঙ্গাপুল, ভাগিলরাম জোট, লালপুল, রোকমজোট, কোলাবাড়ি, জাবরা বেলগাছি, তিরানা, বাগডোড়া, দুধিয়া, মিরিক, দার্জিলি থেকে রাস্তা